Han er død som følge af en togpåkørsel, og der er efter alt at dømme tale om selvmord. Politiet har i løbet onsdagen fået fastslået pågældendes identitet og sørget for underretning af pårørende her i landet, ligesom hans familie i USA er underrettet via den amerikanske ambassade. Det oplyser politikommissær Lars Nørskov Jørgensen. Manden var sigtet for drabsforsøg på mod sin ekskones nye kæreste i Hadsund. Han flygtede tirsdag formiddag fra to politibetjente i forbindelse med et overvåget samvær med sine to børn i Aalborg. Ifølge politiet opsøgte manden 12. september om aftenen sin tidligere hustru og kom op at skændes med hendes 40-årige kæreste. Den 34-årige stak den 40-årige adskillige gange i mave, hals og bryst, så han en overgang var i livsfare.
Den 34-årige amerikaner, som tirsdag flygtede fra politiet i Aalborg, er fundet død i Flensborg. 

 